Dio a Chasón una poción machica ta que no le fesen danyo os toros monstrosos. Habendo aconseguiu chunyir a os toros, lanzó os dients sobre os sulcos feitos en a tierra. D'ells brotoron cientos d'hombres armaus que se lanzoron contra l'heroi, pero iste, seguindo as instruccions de Medea, lanzó una piedra entre ells y os exercitos s'enfrentoron entre ells. Dimpués, Medea provocó un terrible suenio a la serpient, Chasón s'apoderó d'o preciau pelello y fuyió con os suyos hombres, con Medea y con o chirmán d'ista, Apsirto, en a suya embarcación.